Stomu Yamashta

**Stomu Yamash'ta** (eller Yamashta), født Tsutomu Yamashita (山下 勉, Yamashita Tsutomu, 15. mars 1947), er en japansk perkusjonist, keyboardist og komponist. Han er mest kjent for å være banebrytende og popularisere en sammensmelting av tradisjonell japansk perkusiv musikk med vestlig progressiv rockemusikk på 1960- og 1970-tallet. I siste del av 1970-årene ledet han supergruppen "Go". 

## Biografi
Yamash'ta ble født i Kyoto, Japan 15. mars 1947. Han begynte for å studere ved Kyoto Academy of Music i 1960. Faren hans var direktør for Kyoto-filharmonien, og han ble perkusjonist i orkesteret da han var 13. Han studerte musikk ved Kyoto University, Juilliard School of Music og Berklee College of Music, og har også forelest i musikk. Hans nyskapende og akrobatiske trommestil ga ham mange utmerkelser. 

På 1960-tallet opptrådte han blant annet med Thor Johnson, Toru Takemitsu og Hans Werner Henze. Han skiftet navn fra Tsutomu Yamashita til den fonetiske Stomu Yamash'ta og i 1969 fikk han anerkjennelse i USA under en konsert med Seiji Ozawa og Chicago Symphony Orchestra. Time skrev om konserten og erklærte at 'kveldens stjerne var Stomu Yamash'ta som stjal showet med sin virtuose forestilling', og da det var slutt ga publikum ham fem-minutters stående applaus.

På begynnelsen av 1970-tallet jobbet han med Peter Maxwell Davies og brakte Red Buddha Theatre kompaniet fra Japan til Europa, han fungerte også som deres regissør, produsent og komponist, skrev og opptrådte i multimedia forestillingen The Man From The East.

Stomu Yamash'ta har komponert musikk for den britiske Royal Ballet, han bidro med stykker fra sine album til Nicolas Roeg filmen The Man Who Fell to Earth (med David Bowie i hovedrollen), han medvirket til Peter Maxwell Davies stykke om Ken Russell's The Devils og i John Williams musikk, som perkusjonist, for Robert Altmans Images (1972). Han har også komponert filmmusikk. Yamash'ta sin "Space Theme" ble brukt av BBC på The Hitchhiker's Guide to the Galaxy.

I 1976 dannet Stomu Yamash'ta supergruppen "Go" (også kalt Stomu Yamashta's Go) med Steve Winwood, Al Di Meola, Klaus Schulze, Michael Shrieve. Etter to studio album og et live-album bestemte Stomu Yamash'ta seg for å avslutte Go-prosjektet. Det hadde blitt for mange prosjekter på slutten av 1960-tallet og på 1970-tallet, så han bestemte seg for å trekke seg tilbake. 

Yamash'ta kom tilbake til musikkproduksjon en stund senere, om enn i et mindre hektisk tempo. I filmmusikken hans til Paul Mazursky filmen Tempest fra 1982, finner man en vakker versjon av "Solitude" fra *Go* albumet. 

Stomu Yamash'ta dukker også opp i den siste episoden av Tony Palmer's All You Need is Love: The Story of Popular Music. 

## Discografi

* *The World Of Stomu Yamash'ta* - live (1971) 
* *Uzu: The World Of Stomu Yamash'ta 2* - live (1971)
* *Percussion Recital* (1971)
* *Metempsychosis* (1971) med Masahiko Sato
* *Red Buddha* (1971)
* *Sunrise From West Sea* - live (1971)
* *Floating Music* (1972)
* *Images* - filmusikk - Robert Altman (1972), musikk komponert av John Williams; perkusjon med Stomu Yamashta
* *Der langwierige Weg in die Wohnung der Natascha Ungeheuer* (Hans Werner Henze) (1972)
* Henze/Takemitsu/Maxwell Davies (1972), bestående av:
** *Prison Song* (Henze)
** *Seasons* (Takemitsu)
** *Turris Campanarum Sonatinum* (Maxwell Davies)
* *The Man From The East* - filmmusikk (1973)
* *Freedom Is Frightening* (1973)
* *One by One* (filmmusikk) Stomu Yamash´ta´s East Wind (1974)
* *Raindog* (1975)
* *Die Neue Musik Und Ihre Neuesten Entwicklungen* (1975), inkludert:
** *El Cimarrón* (Henze)
* *Waza* + *Mujo* 7" fra:
** *Budo: The Art of Killing* - filmmusikk (1978)
* *Iroha-Ten/Chi* (1981)
* *Iroha-Sui* (1982)
* *Tempest* - filmmusikk (1982)
* *Iroha-Ka* (1983)
* *Kukai*  - filmmusikk (1984)
* *Sea & Sky* (1985)
* *Solar Dream, Vol. 2 Fantasy Of Sanukit* (1990)
* *Solar Dream, Vol. 1 The Eternal Present* (1993)
* *Solar Dream Vol. 3 Peace And Love* (1997)
* *A Desire of Beauty and Wonder Stone, Part 1* (1999)
* *Listen To The Future, Vol. 1* (2001)
* *Tofu* (2002, samling med Kodo, Yoshida Brothers og andre)
* *Live In Stockholm, Sweden, September 28, 1974* (2005)
* *Bergmál* (2006, samarbeid med Ragnhildur Gísladóttir og Sjón)
* *The Purple* (2017)
Med gruppen Go:

**Go* (1976)
* *Go Live From Paris* (1976)
* *Go Too* (1977)

## Referanser


## Eksterne lenker
* 
*